Lugnasad

Lugnasad (gammelirsk: Lughnasadh [luɣnəsəð]; irsk: Lá Lúnasa; skotsk-gælisk: Lùnastal; Mansk: Luanistyn) er en tradisjonell gælisk festdag som blir feiret 1. august, eller halvveis mellom sommersolverv og høstjevndøgn, oppkalt etter guden Lug. Måneden august, Lúnasa på irsk, er oppkalt etter denne festen. Festen var en fest for innhøstning, og var en av de fire festdagene, sammen med samhain (1. november), imbolc (1. februar) og bealtaine (1. mai).

Lugnasad er fortsatt en festdag i Irland og noen få andre steder i Europa. Den markeres med bålbrenning og dans.

1. august er nasjonaldag i Sveits, og blir ofte feiret med bål. Feiringen kan ha sammenheng med de opprinnelig keltiske innbyggerne i området, kjent som helvetii. Også i Nord-Italis, som i Canzo, har man lignende fester.

Høytiden blir også feiret av tilhengerne av enkelte moderne paganitiske religioner, som wicca. Den blir da markert i begynnelsen av august på den nordlige halvkule, og i begynnelsen av februar på den sydlige.

Kilder
 James MacKillop:  Myths & legends of the Celts, Penguin, 2005

Kategori:Tradisjonelle fester
Kategori:Kelterne
Kategori:August
Kategori:Skotsk kultur
Kategori:Irsk kultur